# ДОМ ЗА СМЕШТАЈ ДУШЕВНО ОБОЛЕЛИХ ЛИЦА

«СВЕТИ ВАСИЛИЈЕ ОСТРОШКИ ЧУДОТВОРАЦ»

НОВИ БЕЧЕЈ

ЈНМВ 03/2018

ДАТУМ: 26.03.2018.године

**Предмет:** Додатне информације и појашњења конкурсне документације за јавну набавку добра – ампулирани лекови и санитетски материјал, ЈНМВ 03/2018

Дана 26.03.2018. године Комисија је примила захтеве за додатним информацијама и појашњењима конкурсне документације за јавну набавку добра – ампулирани лекови и санитетски материјал, ЈНМВ 03/2018, те у складу са чланом 63.став 3. Закона о јавним набавкама, даје следеће информације и појашњења:

**ПИТАЊЕ:**

,,У конкурсној документацији на страни 9 под редним бројем 6. се тражи:

Додатне услове за учешће у поступку јавне набавке у погледу финансијског и посливног капацитета понуђач доказује достављањем следећих доказа:

а) да понуђач у претходне две обрачунске године (2016. и 2017.години) није пословао са губитком;

Доказ: Биланс стања и успеха за претходне две обрачунске године (2016. и 2017.) са мишљењем овлашћеног ревизора, уколико према Закону о рачуноводству и ревизији подлеже обавези ревизије финансијских извештаја, из кога се јасно види да понуђач није пословао са губитком.

Напомена: Уколико понуђач послује у периоду који је краћи од наведеног, наведене доказе доставља за период у ком је пословао.

Чланом 33. ставом 1. Закона о рачуноводству (,,Сл.гласник РС'', бр. 62/2013) је прописано да су правна лица дужна да редовне годишње финансијске извештаје за извештајну годину доставе Агенцији за привредне регистре, ради јавног објављивања, најкасније до 30. јуна наредне године, а чланом 36. ставом 2. предвиђено да је Агенција дужна да податке и документацију јавно објави на интернет страници у року од 60 дана од дана пријема потпуног и рачунски тачног финансијског извештаја правног лица.

Имајући у виду наведено, а како Агенција још увек није извршила јавну објаву ове документације на свом сајту, питање је да ли понуђач може да достави Биланс стања и Биланс успеха за 2015. и 2016. извештајну годину за коју АПР може да изда извештај или Извештај о бонотету за јавне набавке који садржи билансе за 2015. и 2016. годину.''

**ОДГОВОР:**

У складу са чланом 35. став 1. Закона о рачуноводству (,,Сл.гласник РС'', бр. 62/2013) правна лица и предузетници дужни су да за статистичке и друге потребе, доставе Агенцији до краја фебруара наредне године: Биланс стања, Биланс успеха и Статистички извештај за пословну годину која је једнака календарској.

Обзиром да је наручилац конкурсном документацијом за испуњеност додатног услове за учешће у поступку јавне набавке у погледу финансијског и посливног капацитета предвидео достављање Биланса стања и успеха за претходне две обрачунске године (2016. и 2017.), а не достављање Извештај о бонотету за јавне набавке за 2016. и 2017. годину, понуђачи овај услов могу испунити и достављањем биланса стања и успеха из члана 35. став 1. Закона о рачуноводству (,,Сл.гласник РС'', бр. 62/2013), а који су били у обавези да доставе Агенцији за привредне регистре до краја фебруара текуће године.

Наведено појашњење предметне Конкурсне документације Наручилац ће поставити на Портал ЈН и на својој интернет страници.

Комисија за јавну набавку